Escola de Nadal 2020
dj., 10/12/2020 - 15:23

NOTA INFORMATIVA ESCOLA DE NADAL 2020

Ens trobem immersos en una situació excepcional, personal i laboral, que afecta la nostra manera de relacionar-nos i de funcionar. Això suposa necessàriament posar en marxa un procés d'aprenentatge i adaptació a les noves circumstàncies per a tots i totes, i també per als serveis i recursos municipals.

És intenció de l'Ajuntament d’Alcàsser, donar servei especialment a aquelles famílies que el necessiten per a afavorir la conciliació laboral i familiar, de manera que es facilite a la ciutadania l'accés als seus llocs de treball. Per a això, hem desenvolupat el Programa Escola de Nadal 2020, a fi de facilitar la conciliació de la vida familiar i laboral de les famílies amb fills/es a càrrec amb edats escolars compreses entre 1r d'infantil i 6è de primària.

A causa de la situació actual, i seguint les instruccions que ens venen donades des de la Conselleria d'Igualtat i Polítiques Socials i la Conselleria de Sanitat, és necessari posar en pràctica tota una sèrie de mesures que garantisquen la seguretat de tots els que participen en aquest programa. Per això, a més a més de la inscripció, les famílies hauran de firmar un document (Declaració responsable Escola de Nadal) en el que declaren conèixer i complir amb les mesures d’higiene i seguretat establertes a raó del Covid, així com les mesures d’organització i de funcionament.

L’Escola de Nadal 2020 es durà a terme durant el període de vacances escolars, els dies 23, 24, 28, 29, 30 i 31 de desembre de 2020 i el 4 de gener de 2021, en horari de 7.30 a 9.00 hores escoleta matinera (opcional sense cost) i de 9.00 a 14.00 hores les activitats.

El preu de l’escoleta és de 40€ el primer fill/a, 20€ el segon fill/a i 10€ a partir del tercer fill/a.

Aquest any, les places estan limitades a 24 per la situació de Covid-19. En cas d’haver més inscripcions que places disponibles, es cobriran segons ordre d’arribada i data.

\* Les inscripcions es podran realitzar en la Zona Jove i CIJ EL DAU del dia 11 al 18 de desembre, en horari de 15:00 a 20:30 hores.

Per a facilitar i agilitzar la tramitació de les inscripcions s'han habilitat dos opcions:

• Opció A: Emplenar la instància d'inscripció i la declaració responsable aportant la fotocòpia del SIP del participant i realitzant el pagament de les taxes amb targeta de crèdit, a Zona Jove i CIJ EL DAU.

• Opció B: Emplenar la instància d'inscripció i la declaració responsable aportant la fotocòpia del SIP del participant i realitzant el pagament de les taxes en qualsevol caixer dels bancs d'Alcàsser amb el document que se li donarà a Zona Jove i CIJ EL DAU i, seguidament, portar a Zona Jove i CIJ EL DAU el document amb el segell del banc o el resguard que li genere e caixer com a justificant del pagament (recordeu imprimir-lo quan feu l'abonament de les taxes).